618 
kroppen med graabrune Pletter; Halen sort mod Spidsen, 
ellers hvid- og sortspraglet; de yderste Svingfjer sorte, uden 
Pletter; Benene grønbrune. 
Om Vinteren er denne store Maage meget udbredt her 
i Landet; den skal yngle ved Jyllands Vestkyst og, ifølge 
Dyrlæge Grills Angivelse, paa Bosserne ved Samsø. I Norge 
træffes den ynglende paa de ydre Holme og Skær langs 
hele Kysten, især udenfor Nordland og Finmarken, sjeldnere 
ved de ferske Vande i Nærheden af Kysten. Ogsaa ved 
Sverriges Kyster forekommer den ynglende mange Steder, 
saavel påa Østsiden som paa Vestsiden. Paa Færøerne, 
hvor den opholder sig hele Aaret igjennem og flere Steder 
yngler kolonivis, betragtes den som Rovfugl, da den dræber 
Gjæs og mindre Fugle, ja endog smaa, svagelige Lam; der 
svares derfor «Næbbetold» af den ligesom af Ravnen, Kragen 
og flere andre. Fugle. Paa Havet omkring Island er den, 
ligesom foregaaende Art, hyppigere om Vinteren, hvorimod 
den om Foraaret begiver sig ind i de snevre Fjorde for at 
yngle; sjeldnere gaaer den ind over Land til Søerne for der 
at vælge sin Yngleplads. I Grønland er den almindelig 
overalt, men dog talrigst i de sydligste og mellemste Dele 
af Landet. Den bliver ofte hele Aaret rundt i Nærheden af 
sit Ynglested og fjerner sig sjeldent mere end et Par Mile 
fra Kysten. 
Ved sin Størrelse og Dragt er den en anseelig, skjøn 
Fugl; den er sky, graadig, mistroisk, stridig og mindre sel- 
skabelig end de andre Maager, som den endog ofte for- 
driver fra deres Ynglepladser. Dens Stemme lyder hæst. 
I Begyndelsen af Juni bygger den -sig en Rede af Tang, 
Græs 0. dsl. og lægger deri 2—3 Æg af Gaaseægs Størrelse, 
der som oftest ere graa- eller olivengrønne med brungråa 
eller askegraa Pletter. 
Æggets Længde og Brede: 
(DI aE Æg gnm: 
78,5 » DD ed 
